AlexejDobrolubov/national_council_slovak_2010 huggingface dataset:
6. schôdza NR SR - 17.deň - B. popoludní
Dátum: 2024-01-16
Poslanec: Majerský, František (KDH)
Druh vystúpenia: Vystúpenie v rozprave

275. Dobre. Ďakujem pekne. Vážený pán predseda, vážení kolegovia a kolegyne, chcel by som vyhlásiť o, o výsledku. Chcel by som vás oboznámiť o výsledku tajného hlasovania o návrhu na voľbu predsedu Štátnej komisie pre voľby a kontrolu financovania politických strán, ktoré sa konalo dňa 16. januára 2024. Na tajné hlasovanie o návrhu na voľbu predsedu Štátnej komisie pre voľby a kontrolu financovania politických strán bolo vydaných a poslanci si osobne prevzali 126 hlasovacích lístkov. Teda na voľbe bolo prítomných 126 poslancov. Po vykonaní tajného hlasovania overovateľ Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Štátnej komisie pre voľby a kontrolu financovania politických strán bolo nula poslancov, neodovzdalo hlasovanie lístky. Zo 126 odovzdaných hlasovacích lístkov bolo tri, troch neplatných a 123 platných. Podľa platných hlasovacích lístkov overovatelia zistili, že: - za Eduarda Burdu hlasovalo 75 poslancov, 40 bolo proti, 8 sa zdržalo. Stačí iba jedného, či všetkých? Pellegrini, Peter, predseda NR SR Musíte všetkých. Majerský, František, poslanec NR SR Celú, dobre. - na druhom mieste pán Peter Kocher, Cocher, hlasovalo za 1 poslanec, hlasovalo proti 78, zdržalo sa hlasovania 44. - za pána Igora Dušenka hlasovalo 6 poslancov, proti bolo 76, zdržalo sa 41. - za pána Romana Foltina, hlasovalo 0 poslancov, 75 bolo proti a 48 sa zdržalo. - za pána Mariána Gibu, hlasovalo 6 poslancov, 73 bolo proti, zdržalo sa 44. - za pána Tomáša Hubináka, hlasovalo 32 poslancov, proti bolo 51, zdržalo sa 40. - za pána Petra Kresáka, hlasovalo 0 poslancov, proti bolo 76, zdržalo sa 47. - za pána (správne za pani, pozn. red.) Marianna Leontieva, hlasovalo 0 poslancov, proti bolo 72 a zdržalo sa 51. - za pána Ladislava Orosza, hlasovalo 0 poslancov, proti bolo 76, zdržalo sa 47. - za Janku Piskovú, hlasovalo 0 poslancov, proti bolo 80, zdržalo sa 43. - za Ivana Remšíková, hlasovalo za 0 poslancov, proti bolo 80, zdržalo sa 43. - za pána Petra Repáka, hlasovalo 0 poslancov, proti bolo 79, zdržalo sa 44. - za pána Jozefa Sedláka, 0 poslancov, proti bolo 78, zdržalo sedemde, 45. - za pána Eugena Škor... Eugen Škopec, hlasovalo 0 poslancov za, proti bolo 77, zdržalo sa 46. Na voľbu predsedu Štátnej komisie pre voľby a kontrolu financovania politických strán je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Štátnej komisie pre voľby a kontrolu financovania politických strán zvolený Eduard Burda.
6. schôdza NR SR - 17.deň - B. popoludní
Dátum: 2024-01-16
Poslanec: Majerský, František (KDH)
Druh vystúpenia: Vystúpenie s faktickou poznámkou

61. Ďakujem, pán predsedajúci, za slovo. Pán poslanec Ledecký, vy ste trafili presne klinec po hlavičke, vysvetľovali ste vlastne naozaj tie problémy, ktoré my na východnom Slovensku zažívame, a problém naozaj s kriminalitou, ktorá naozaj je, môžem to naozaj otvorene povedať, že rómskej komunite alebo v rómskych kolóniách, kde ktoré navštevujeme pravidelne ako záchranná služba, sa naozaj zhoršuje a ten problém sa stále zhoršuje a zhoršuje. Čiastočne to riešili aj momsky, ale bojím sa, že po tom, čo aj teraz povedala pani bývalá ministerka, že sa niektoré tresty znížia na priestupky, tak bude bude veľký problém, že naozaj ľudia, ktorí by mali byť odsúdení alebo mali byť vo väzení, tzv. recidivisti, tak budú vám budú behať po slobode a toto by sa naozaj nestalo podľa mňa, keby sme toto neriešili tak rýchlo a tak v skrátenom konaní, ale by sme to riešili normálnym medzirezortným pripomienkovaním, kde by sa naozaj všetky inštitúcie, ktoré sa do toho majú vyjadriť, by sa vyjadrili a mali by sme dostatok času na komunikáciu, lebo toto tu je zase len všetko urobené, tlačené rýchlo a tá aplikačná prax nám ukáže, že sme to urobili zle a budú na to doplácať obyčajní ľudia a potom naozaj nech vám poďakujú všetkým, ktorí ste za to zahlasovali.
35. schôdza NR SR - 15.deň - B. popoludní
Dátum: 2025-06-18
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

76. Je to možné, že ten obžalovaný zločinec vo vedení parlamentu nepovedal daňový podvodník. Dobre, no. Keďže to je posledná faktická zrejme, teda v tejto, v tejto rozprave, ja len by som chcel zopakovať stanovisko za náš poslanecký klub, my podporíme nomináciu Martina, Martina Dubéciho za podpredsedu Národnej rady, ale považujeme to za chybu. Za strategickú chybu a zlý signál voči najmä našim voličom, spoločným voličov v opozícii, ktorí týmto budú mať pocit, že naša odvaha, česť a odhodlanie má svoje, bohužiaľ, zásadné limity. My sme to mali držať. Vy ste mali držať chrbát svojmu predsedovi a nepodvoliť sa, a takto to síce trvalo vládnej mafii možno deväť mesiacov, ale nakoniec vás a sprostredkovane cez vás potupili celú opozíciu. Mne to pripadá, ako keď zrazíte niekoho na kolená a dáte pred neho misku a poviete, žer. A vy ste hrdo na začiatku povedali, nie. Jednoducho budeme držať, budeme stáť za naším predsedom, a na konci ste sa k tej miske sklonili. Mrzí ma to, je to symbolická chyba a pevne verím, že nakoniec si to možno aj rozmyslíte. Ale keď sa rozhodnete ísť ďalej, tak hovorím, my bandu trhať nebudeme a podporíme Martina Dubéciho do tejto pozície, aj keď si myslíme, že to je politická zásadná chyba.
35. schôdza NR SR - 15.deň - B. popoludní
Dátum: 2025-06-18
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

60. Čakal som trošku viac faktických, ale možno niekedy aj mlčanie je, je odpoveďou. Naozaj si myslím, že pre niekoho to je, však dobre, bežná personálna voľba, zvolíme si podpredsedu, patrí to lídrovi opozície, ale politika je aj o symboloch. A táto voľba, to podvolenie sa mafii, je naozaj symbol toho, že ste si kľakli pred zločincom, ktorý dal pár týždňov pred tým, ako bol zavraždený Ján a Martina, lustrovať, kde, kde Ján býva. Pred zločincom, ktorý vedie tento parlament, a vy dobrovoľne mu idete pobozkať prsteň. Jasné že to je iné, ale je to porovnateľné, ako keď Fico išiel na Červené námestie pobozkať prsteň vrahovi Putinovi, v symbolickej chvíli človeku, ktorý nebol spravodlivý, ktorý vraždí druhých ľudí, takisto keď vy teraz hodíte cez palubu svojho predsedu. Aj keď áno, s jeho súhlasom zrejme, tak v mene všetkých demokratických voličov, v mene voličov Progresívneho Slovenska, našich aj všetkých ostatných, čo to cítia demokraticky a chcú vidieť hrdú opozíciu so zdvihnutou hlavou, v týchto mene zrádzate ten boj symbolicky v jednej danej chvíli a je to znakom skôr kapitulácie ako odvahy a cti. Mňa to mrzí a naozaj úprimne vás chcem iba poprosiť, aby možno ste si to preložili, tú voľbu po prázdninách, premysleli a nakoniec možno urobili ten jeden krok späť. Osobne vám za to zatlieskam, viem, že o to nestojíte, ale naozaj chcel by som byť súčasťou spoločenstva, ktoré sa nazýva opozícia, na Slovensku, ktorému vládne mafia, ktorého parlament vedie obžalovaný zločinec zo založenia zločineckej skupiny, ale opozície, ktorá je hrdá, ktorá dá ľuďom nádej, že sa nepodvolíme pred ňou.
35. schôdza NR SR - 14.deň - A. dopoludnia
Dátum: 2025-06-17
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

Teraz. Mal by som komentovať toho kto vystupoval. Ale však, keď zase predsedajúci si dovolil porušiť rokovací poriadok tiež hovoril mimo. Tak aj ja poviem, že pán predsedajúci vy ste tu preto, lebo tu musíte byť. Ale títo ostatní vaši kolegovia čiže 78 poslancov by tu malo byť a nikto. Jednoducho úplne v pohode, lebo a to je presne podľa mňa krásne vyjadrenie tej arogancie, že sebe si zvýšiť platy a ľuďom dane. A im to dobre robí. Ony si naozaj ale, keď sa potom na to pozriete, že to môže sa tak správať psychopat, že toto spraví ako politik, že ľuďom sľúbi modré z neba. Nikomu nič nebudeme brať. Potom začne vládnuť. Všetko začne brať. Zvyšovať dane. Sám sebe plat o 100%. Keď dostane návrh že, aby si nezvyšoval plat tak hlasuje proti nemu. A v kuse pľuje, pľuje, pľuje, pľuje, pľuje, pľuje, pľuje, pľuje do očí tým ľuďom a poviete si, že to jak je možné. Ako je možné, že vlastne aj možno tú podporu potom, potom naďalej od tých ľudí majú. Lebo ony si celý úspech svojej politiky postavili na tom, že sú presvedčení, že ich voliči sú dostatočne hlúpi na to, že im na toto podvádzanie svojich voličov neprídu. A postaviť si úspech v politike na de facto na presvedčení, že môj volič je dostatočne neznalý problematiky a tým pádom ja ho rôznymi klamstvami môžem klamať je podlé. Priznám sa, že ja som aj preto do tej politiky išiel, aby som takýmto ľuďom zabránil, aby naďalej tých ľudí klamali. Jasné je to ťažké, keď akože ony idú a duplom sociálne siete im mimoriadne pomáhajú, aby naďalej klamali, klamali, klamali, lebo tam jednoducho nemáte nikoho kto by povedal, že to je lož a niečo druhé je pravda. Ale musíme s nimi bojovať. Ako tento krát za to, aby si spravodlivo znížili platy.
35. schôdza NR SR - 14.deň - A. dopoludnia
Dátum: 2025-06-17
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

Ďakujem. Budem reagovať na Anežku Škopovú. Pri tých rómskych deťoch je v podstate, že už dnes by sme to mohli povedať, že tí mladí junáci devätnásťročný, dvadsaťročný, dvadsaťjedenročný, ktorých v mnohých tých osadách nájdeme, ktorí sú bez práce, tak to sú Ficove deti. Lebo to sú deti, ktoré sa narodili vtedy, kedy on začal vládnuť. To sú deti, ktoré akurát kakali do plienok vtedy, kedy začal on vládnuť alebo ktoré robili prvé kroky. Dnes majú 19, 20, 21 rokov a máme ich len v týchto ročníkoch, keď odhadujeme, že približne 5-tisíc detí sa v tých osadách ročne narodí, tak len 15-tisíc detí 19, 20, 21-ročných junákov bez práce. A to sú Ficove deti. On miesto toho, aby týmto deťom, ktorým zničil život lebo im nedal tú škôlku, kde nikdy nepovedal, že mu na nich záleží, kde si keď mohol, tak si o nich obtieral svoju papuľu skorumpovanú. Tak miesto, aby týmto deťom dal možnosť, aby sa v živote chytili, aby im dal možno tú prvú prácu a áno, aby ich poslal najprv na nejaký rekvalifikačný kurz, kde by získali nejaké zručnosti, tak on miesto toho sem radšej dovezie z tisícky kilometrov vzdialeného Uzbekistanu 150-tisíc moslimov lebo tým chce zakryť svoju neschopnosť. Ale podľa mňa preto treba práve upozorňovať na problém týchto detí, ktoré sa rodia v tých osadách nie z vlastnej vôle. Ani jedno dieťa sa tam nenarodí preto, že si to vybralo niekde u svätého Petra, že kde sa chce narodiť. Ono sa tam narodilo a to je osud, do ktorého sa narodilo a zlyhávajúci štát sa prejavuje tak, kedy si povie, že na týchto detí, na týchto slabších ľudí úplne zvysoka kašle. A to je Robert Fico.
35. schôdza NR SR - 14.deň - A. dopoludnia
Dátum: 2025-06-17
Poslanec: Matovič, Igor (SLOVENSKO)
Druh vystúpenia: Vystúpenie v rozprave

...a vy si myslíte, že za takýto výkon si zaslúžite, aby vám narástli platy v tento rok o 300 eur? A za čo ja sa pýtam? 300 eur mesačne podotýkam pre ľudí teda, ktorí majú zarábajú normálny plat alebo ktorí práve žujú z tých sociálnych dávok. Preto prichádzame s týmto návrhom zákona, aby sme aspoň čiastočne zadosťučinili spravodlivosti a áno, aby sme vám zobrali niečo, čo si nezaslúžite. Jednoducho, vy tu máte väčšinu a spoliehame sa na to, že máte v tom názve sociálna demokracia a aspoň raz vás sociálne cítenie osvieti a zahlasujete zas správny návrh. Keď to nevyšlo pred mesiacom, keď sme vám ponúkli inú cestu ako si nezvyšovať platy, tak vám dnes ponúkame ďalšiu cestu ako si zdaniť paušálne náhrady a takýmto spôsobom ukázať ľuďom, že vám aspoň trošičku na nich záleží a že nie absolútne, ale teda maximálne, ale nie absolútne tými ľuďmi pohŕdate. Lebo toto je, pre vás je to pár drobných, pár šušňov na kávu a nemyslím si, že to niekomu z vás ublíži. Žijete z úplne iných peňazí na to, aby ste si nemohli dovoliť o pár stoviek alebo tisícka v prípade ministra, vlády alebo premiéra 1 300 eur, aby ste si nemohli dovoliť znížiť platy. Takže ponúkame vám cestu, aby ste si zadosťučinili svedomiu, ak nejaké máte lebo jednoducho zdierať ľudí, okrádať ich pri každej jednej možnej príležitosti, zároveň konať presný opak toho, čo ste ľuďom pred voľbami sľúbili a sami sebe si zvyšovať platy a zakrývať si oči pred tým, že si ministri a premiér zvýšia platy o 100% nie je sociálne, nie spravodlivé, nie je morálne, nie je kresťanské a nie je konzervatívne lebo týmito hodnotami ste tu včera obhajovali novelu ústavy, ktorú ste predložili. Takže vyzývam vás k tomu, aby ste boli ľudia, preto vám ponúkam cestu. Zahlasujte za tento návrh zákona, znížite si platy a ľudia si budú môcť prvýkrát povedať pri vašich vládach, že aspoň trošku s nimi cítite, aspoň trošku ste s nimi na jednej lodi. Je to fér návrh a bol by som veľmi rád, aby ste ho všetci možní podporili. Ďakujem pekne.
35. schôdza NR SR - 14.deň - A. dopoludnia
Dátum: 2025-06-17
Poslanec: Matovič, Igor (SLOVENSKO)
Druh vystúpenia: Vystúpenie v rozprave

Ďakujem pekne. Kolegovia, kolegyne, predkladáme novelu, ktorou by sme zabezpečili spravodlivosť voči ľuďom, ktorým o ktorých hovoríte, že vám na nich záleží. Spravodlivosť v odmeňovaní, lebo nie je fér, aby vy ste tu ľudí nie, že len strašili, ale doslova týrali novými daňami, poplatkami, ale sami sebe si dopriali zvýšené platy. Takže pokúsili sme sa to na minulej schôdzi, tak ako sa patrí, čiže zastaviť samozvýšenie platov poslancov Národnej rady. To sa tu nenašla, bohužiaľ, väčšina, alibisticky hovorili ste to, že aj vy by ste si ich znížili, ale už je to neskoro, už sa to nedá a hocijaké, hocijaké výhovorky ste tu mali. Niekto z vás zo SMER-ákov povedal ešte také, že čo znížiť, my by sme si zaslúžili práve, že zvýšiť platy. Takže rôzne argumenty tu z vašej strany padali, tak sme našli inú cestu a tú navrhujeme vlastne v tejto novele, aby sme zaviedli zdanenie paušálnych náhrad poslancov Národnej rady, prezidenta a členov vlády, aby sme tu jednoducho nemali systém, že pre poslancov tu je iný svet v odmeňovaní a pre ľudí tam je úplne iný, tým v podstate doprajeme tak maximálne zvýšené dane, poplatky a budeme im orať po chrbtoch, ako teda to je tá vaša politika za necelé dva roky, ktoré vládnete. Hlásim sa potom prvý do rozpravy. Na úvod by mohlo aj stačiť.
35. schôdza NR SR - 14.deň - A. dopoludnia
Dátum: 2025-06-17
Poslanec: Matovič, Igor (SLOVENSKO)
Druh vystúpenia: Vystúpenie v rozprave

Ďakujem pekne všetkým, čo sa zapojili do rozpravy. Je to veľmi jednoduché, Peter Kažimír nemá čo byť povereným guvernérom Národnej banky aj vzhľadom na jeho odsúdenie, aj vzhľadom na za korupciu. Aj vzhľadom na to, že má mnohomiliónovú vilu priamo na francúzskom pobreží. Samozrejme, tvári sa, že to patrí partnerke, ale v skutočnosti peniaze na tú vilu dostala od človeka, ktorej predtým Kažimír dal obrovskú zákazku alebo respektíve bol, bol myslím, že vtedy ministrom financií a, a zákazky voči Brhelovej firme tiekli z jemu podriadenej inštitúcie z Finančnej správy. Takýto človek tam nemá čo byť. Týmto vás chceme poprosiť, aby ste čím skôr sa dohodli v rámci koalície na novom guvernérovi, aby ste tam nesušili tohto človeka, ktorý robí každému čestnému človeku, ktorý na Slovensku má platiť dane, odvody, poplatky, pokuty, hanbu, a ktorý robí nám aj hanbu na európskej pôde, lebo jednoducho stretá sa aj s ostatnými guvernérmi, ale oni tí ľudia dupľom v dnešnej dobe umelej inteligencie nie sú bez informácií, nie sú hlúpi a vedia s kým majú tú česť. Ak takýto človek nás má reprezentovať niekde len preto, lebo vy prokrastinujete a hádate sa ako psi v koalícii a neviete sa dohodnúť, tak nám to zbytočne ubližuje, preto tento návrh zákona pomôže v podstate vám, aby ste sa čím skôr dohodli na novom mene guvernéra Národnej banky. Ďakujem pekne.
35. schôdza NR SR - 13.deň - B. popoludní
Dátum: 2025-06-16
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

40. Myslím, že všetci chápete, že Haščákovu slúžku sa neoplatí komentovať, takže to preskočím. K pani Jaurovej, hovorí, že je nejaká taká zmätená. V prvom rade je zmätená aj s jej kolegom Vančom, keďže nám nevedia prísť ani na meno. OĽANO sem, OĽANO tam, jasné, robíte to strategicky, myslím si, že je to hanba, ale však dobre, to je vaša vec. Máme vám my hovoriť, že PS Spolu? Môžme, teda dobre, že PS Spolu. Hovoríte o tom a potom aj niekto druhý teda, že naši dvaja poslanci pomôžu. Jaj, tuším Galko to tu hovoril. Kandidovali sme ako koalícia. Bodaj by vy ste kandidovali ako koalícia PS s Demokratmi. Bodaj by ste sa nehrali na svojich piesočkoch. Demokrati by sa dostali do parlamentu, áno, v koalícii s vami alebo na kandidátke, neprepadli by 3 % hlasov a nevládol by Fico a tento problém by sme tu neriešili. Nebola by žiadna zmena ústavy. Takže poprosím, keď chcete niekoho kritizovať, v prvom rade do zrkadla sa pozrite. A teda, keď tí naši dvaja čo budú hlasovať za, tak sú to ľudia, ktorí kandidovali za samostatnú politickú stranu Kresťanskú úniu a o tom sú koalície. Ak by boli na našej kandidátke, preberáme zodpovednosť a sme v koalícii, nemali sme spoločný program. Keď hovoríte, pán Hazucha, že kto mi dal právo súdiť, že kto je kresťan. No podľa ovocia ich spoznáte. Rozkradnúť republiku určite nie je kresťanské, a to teda tých dôkazov tu máme kopu. No a ešte potom k pánovi Galkovi špeciálne. On tu hovorí, že to je kolaborácia najhrubšieho zrna, keď KDH bude hlasovať so SMER-om. A ja by som chcel Ľubovi Galkovi pripomenúť jedno veľmi známe hlasovanie, na ktoré asi tak nejako milosrdne zabudol. Bolo to hlasovanie tri dni pred voľbami v roku 2020 a vtedy sem Ľubo Galko ako človek, ktorý kandidoval na takej inej kandidátke, tak prišiel a podporil tento zločin, zavedenie trinástych dôchodkov a navyše navrhol zavedenie štrnástych dôchodkov. Podieľal sa na kampani tri dni pred voľbami v prospech SMER-u, kde Fico povedal, že kvôli tomuto získali 3 % hlasov... (Prerušenie vystúpenia časomerom.) (Potlesk.)
35. schôdza NR SR - 12.deň - A. dopoludnia
Dátum: 2025-06-13
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

111. Julo, ako si hovoril, že nedá sa donekonečna parazitovať na verejných financiách a potom si myslieť, že ten organizmus bude ďalej fungovať, že to je, mne pripadá Slovensko, ak by som to prirovnal k pacientovi, že to je ako človek, ktorý má podrezané žily a chceme od neho, aby normálnym spôsobom fungoval. No stále z neho kvapká krv. Môže jesť, môžete do neho tlačiť, nech sa napije, nech dodržuje pitný režim, nech si pospí. Ale keď stále z neho kvapká krv, alebo keď má na sebe nasadené pijavice a títo ľudia naozaj, tých štrnásť rokov Robert Fico pri moci, to sú pijavice na organizme s názvom Slovenská republika. Ľudia majú platiť dane, podnikatelia majú platiť dane, platiť odvody, poplatky, pokuty a pijavice cuckajú, cuckajú a 200 miliónov eur mesačne to vychádza za tie roky, ktoré vládnu. Dvesto miliónov mesačne, 2,5 miliardy ukradnú ročne. Za dvanásť rokov prvých troch Ficových vlád 30 miliárd eur. Jasné, že ten organizmus, keď pijavice toľko z neho vycucali, že neni schopný potom fungovať ďalej a potom to dopadne, ako kolega aj Šipoš povedal, že sme zrazu na konci rebríčkov, porovnávacích, z 27 krajín celej Európskej únie. Kde sú tie časy? Pred desiatimi, pätnástimi, dvadsiatimi rokmi, keď sme na Rumunsko a Bulharsko pozerali cez prsty (povedané so smiechom), že no a to sú takí nejakí chudáci, ktorí sa teraz, dobre, pridali sa do Európskej únie, no dobre, zoberieme ich, chudátka . Bulhari, Rumuni sú pred nami. Priemerná mzda už v Rumunsku dosiahla vyššiu výšku ako na Slovensku. Aká väčšia hanba sa dá urobiť? A oni tu rozprávajú, že my sme niečo že rozkradli, rozhúkali verejné financie. Oni urobili za 1,5 roka 12 miliárd dlhu, čo my sme urobili za tri najkrízovejšie roky.
9. schôdza NR SR - 1.deň - B. popoludní
Dátum: 2024-01-31
Poslanec: Luščíková, Darina (PS)
Druh vystúpenia: Vystúpenie s faktickou poznámkou

52. Ďakujem za slovo. A príspevok kolegyne Kolíkovej jednoznačne nebol výsledkom práce umelej inteligencie a môžem vás všetkých ubezpečiť, že všetci kolegovia z opozície tak isto nepoužívajú umelú inteligenciu na to, aby tu s vami diskutovali. Ak by ste tú umelú inteligenciu používali a poznali jej princípy, tak by ste na to prišli aj sami. Musím povedať, pani kolegyňa, že mne sa to počúvalo naozaj zle. Počúvalo sa to zle, lebo ste veľmi trefne, výstižne a emotívne popísali, čo sa tu deje. Popísali ste úplne presne príčiny a dôsledky tejto obludnej zmeny Trestného zákona. A ľuďom to treba vysvetľovať. Treba vysvetľovať reálne dopady navrhovaných zmien Trestného zákona na občanov tejto krajiny. Treba hovoriť o tom, že znižovanie trestov, znižovanie premlčacích lehôt, skracovanie času určeného pre vyšetrenie trestných činov bude mať priamy dopad na obete trestných činov. Je potrebné hovoriť o tom, že občania, ktorí boli poškodení a práve prechádzajú tortúrou podaného trestného oznámenia, ktoré prebieha tri a viac rokov, reálne zo dňa na deň stratia nárok na náhradu škody, pretože páchateľ dostane amnestiu. A niekedy to nie je to najhoršie, čo sa občanovi udeje, že je to majetková ujma. Bude obeťou podvodu sprenevery a koľkokrát je horšie to, že utrpia psychickú ujmu. Pocit frustrácie z nemožnosti sa domôcť spravodlivosti, najmä keď takýchto páchateľov budú stretávať na uliciach svojich miest a obcí a tí sa im budú môcť smiať do očí. A o to, podľa mňa, vládnej koalícii ide. Mať tu frustrovaných občanov, ktorí nebudú veriť v štátne inštitúcie. Ďakujem.
6. schôdza NR SR - 23.deň - B. popoludní
Dátum: 2024-01-25
Poslanec: Luščíková, Darina (PS)
Druh vystúpenia: Vystúpenie s faktickou poznámkou

96. Ďakujem za slovo. Pani kolegyňa Kolíková, mňa naozaj zaujali všetky tie sadzby, zmeny sadzieb, ale aj dôb premlčania, ktoré ste spomínali. Ale v závere ste hovorili o rušení špeciálnej prokuratúry a všetci dobre vieme, ako ľudia nedôverovali v justíciu, nemali žiadnu dôveru počas vlád Roberta Fica a ako sa podozrenia o korupcii počas predchádzajúcej vlády potvrdili. Táto koalícia ide rušiť špeciálnu prokuratúru, pritom by mňa zaujímalo, v akom pomere boli zistenia a pochybenia špeciálnej prokuratúry k pochybeniam súdov. Určite tento pomer bol nepomerný. Aké opatrenia bude robiť táto koalícia v súvislosti s možnou korupciou na súdoch? Mne z toho vychádza, že práve účelom je dať absolútnu moc súdom a sudcom. Táto novela dáva priestor sudcom na subjektívne posúdenie a nahradenie trestu odňatia slobody za peňažný trest. Toto dáva obrovský priestor pre korupciu sudcov a dôsledkom bude absolútna strata dôvery verejnosti v súdy. Kto bude mať peniaze, sa vykúpi jednak peňažným trestnom a jednak som presvedčená, že aj nejakým preddavkom. Čo mňa ešte odborne zaujalo, teda z mojej odbornej, z môjho odborného predchádzajúceho pôsobenia, tak to je premlčanie daňových trestných činov. Daňové kontroly sa vykonávajú za posledných päť rokov a my ideme tam dať premlčaciu dobu tri roky, to mi vôbec, absolútne nesedí, naozaj to bude nahrávať možným daňovým únikom. Sama som robila množstvo znaleckých posudkov, ktoré boli päť, desať rokov spätne pri odhaľovaní daňových únikov pri dani z pridanej hodnoty, pri karusel... karuselových obchodoch, pri podvodoch na daniach z liehu, tabaku, teda spotrebných daniach, a tieto činy naozaj trvajú a vyšetrovanie týchto činov trvá naozaj veľmi dlho. A toto bude znemožnené. Ďakujem.